Un elev care a luat nota 4,50 la simularea de la matematică a mărturisit că își dorește să câștige 2.000-3.000 de lei pe zi și vrea să se apuce de frizerie.
Mai mulți elevi de clasa a VIII-a din București au fost prezenți la un târg al liceelor tehnologice, unde dascălii și cursanții le-au prezentat mai multe cursuri la care pot opta, după Evaluarea Națională din iunie.
După ce au petrecut câțiva ani într-o școală de meserii, liceenii au venit să recruteze noi cursanți. La prima angajare, cursanții pot să primească o bursă a câștigurilor.
"Păi deocamdată nu știu, pentru că de-abia m-am angajat, dar pe ospătărie se câștigă 3.800… chiar și mai mult… cu tot cu șpagă!", a spus o tânără.
Târgurile de job-uri și al liceelor vin în ajutorul tinerilor care își caută un loc de muncă sau care nu știu ce vor să facă în viitor.
Un elev care a luat nota 4,50 la matematică și 6 la română spune că vrea să se facă frizer, pentru că fratele său câștigă 2.000-3.000 de lei pe zi.
"Există operatori care oferă 1.000 de lei pe lună! Există opțiunea continuării studiilor, obțin un certificat de nivel 3 care e valabil oriunde în Uniunea Europeană", a spus Prof. Mona Rudnic, inspector școlar înv. Thenologic, potrivit stirileprotv.ro.
"Nu credeam că sunt atât de mulți copii… Vin și pentru aceste burse, este un adevăr. Dar de ce să nu vină?", a mai spus profesoara.